9 जुलाई को होने वाली महापंचायत की तैयारियां जोरों पर  
महापंचायत के मुख्य अतिथि कांग्रेस महासचिव राहुल गांधी होंगे। महापंचायत में देशभर से किसान नेताओं की पहुंचने की संभावना है।
अलीगढ़ के मैदान में 9 जुलाई को होने वाली किसान महापंचायत की तैयारियां जोरों पर हैं। प्रदेश कांग्रेस की अध्यक्ष रीता बहुगुणा जोशी ने पंचायत को लेकर चल रही तैयारियों का जायजा लिया। इस महापंचायत के मुख्य अतिथि कांग्रेस महासचिव राहुल गांधी होंगे। महापंचायत में देशभर से किसान नेताओं की पहुंचने की संभावना है।  पार्टी सूत्रों के मुताबिक इस पूरे कायर्क्रम के दौरान किसान नेता साढ़े तीन घंटे तक और राहुल केवल आधा घंटा बोलेंगे। पार्टी ने ये भी साफ किया कि इस महापंचायत कोई राजनीतिक रंग ना दिया जा सके इसके लिए मंच और पंचायत स्थल के आसपास कहीं भी कांग्रेसी झंडे नहीं लगे होंगे। राहुल फिलहाल गांव-गांव घूमकर किसानों  से उनकी समस्याओं को जान रहे हैं।